als_Latn dik_Latn sag_Latn
Sigurisht që fiziku perfekt i Victoria Beckham-it nuk ndodh krejt rastësisht. Pas linjave, peshës dhe formave të duhura, vetë Victoria na tregon se duhet një punë shumë e madhe për t’ja dalë mbanë. Në një nga intervistat e saj të fundit me “Vogue Nederland”, ajo tregoi me detaje rutinën ditore të aktivitetit fizik, për të cilën thotë se i merr shumë kohë dhe në fund të ditës ndihet e rraskapitur.
“Unë vrapoj çdo ditë për rreth 3 milje dhe më pas bëj ushtrime për gati një orë.”- tregon ajo.
43 -vjeçarja tregon se që prej lindjes së vajzës së vogël, Harper nuk mund të heqë dot dorë nga vrapi dhe palestra, pasi është në natyrën e saj të fiksohet pas diçkaje kur nis ta bëjë atë. Përveç vrapit, nëna e 4 fëmijëve, kalon shumë kohë duke u ushtruar së bashku me bashkëshortin e saj, David Beckham, por më e keqja është se përsëri ajo nuk është e lumtur me trupin e saj.
“Unë s’jam perfekte. Nuk kam pse të dukem si një vajzë 25 vjeçare. Jam 43 dhe tingëllon më keq nga sa është në fakt.” – vazhdon ajo. Ikona e modës shton gjithashtu se motivimi dhe dëshira e saj për ta mbajtur trupin në formë është dhe falë David, i cili e nxit të vrapojnë bashkë sa herë gjejnë kohë të lirë.
Burimi: Women’s Health
als_Latn als_Latn als_Latn als_Latn eng_Latn